ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 02.02.1996 
COM(96) 43 τελικό 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΑΙΟΥ 
|περί αντικατάστασης των τακτικών και αναπληρωματικών μελών της 
επιτροπής του Ευρωπαϊκού Κοινωνικού Ταμείου 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
θέμα : Αντικατάσταση των τακτικών και αναπληρωματικών μελών της 
επιτροπής του Ευρωπαϊκού Κοινωνικού Ταμείου για την περίοδο έως τις 
22 Οκτωβρίου 1998. 
1. Στο άρθρο 17 του κανονισμού (ΕΟΚ) αριθ. 2052/88 του Συμβουλίου της 24ης 
Ιουνίου 1988, όπως τροποποιήθηκε τελευταία από τον κανονισμό (ΕΟΚ) αριθ. 
3193/94 του Συμβουλίου της 19ης Δεκεμβρίου 1994 για την αποστολή των 
διαρθρωτικών ταμείων, την αποτελεσματικότητα τους και το συντονισμό των 
παρεμβάσεων τους μεταξύ τους καθώς και με τις παρεμβάσεις της Ευρωπαϊκής 
Τράπεζας Επενδύσεων και των άλλων υφιστάμενων χρηματοδοτικών οργάνων, 
διευκρινίζεται ότι η Επιτροπή, όσον αφορά τους στόχους 3 και 4, επικουρείται 
από μια επιτροπή δυνάμει του άρθρου 124 της συνθήκης. 
2. Οι διατάξεις που ορίζουν τους τρόπους λειτουργίας της εν λόγω επιτροπής 
περιλαμβάνονται στους κανονισμούς εφαρμογής, ιδίως δε στο άρθρο 28 του 
κανονισμού (ΕΟΚ) αριθ. 4253/88 του Συμβουλίου, όπως τροποποιήθηκε από τον 
κανονισμό (ΕΟΚ) αριθ. 3193/94 του Συμβουλίου της 19ης Δεκεμβρίου 1994 όσον 
αφορά το συντονισμό των παρεμβάσεων των διαφόρων διαρθρωτικών ταμείων 
μεταξύ τους καθώς και με τις παρεμβάσεις της Ευρωπαϊκής Τράπεζας 
Επενδύσεων και των λοιπών υφιστάμενων χρηματοδοτικών οργάνων. 
3. Το άρθρο αυτό ορίζει ότι η επιτροπή αποτελείται από δύο εκπροσώπους της 
κυβέρνησης δύο εκπροσώπους των συνδικαλιστικών οργανώσεων των εργαζομένων 
και δύο εκπροσώπους των συνδικαλιστικών οργανώσεων των εργοδοτών για 
καθένα από τα κράτη μέλη. Τα εν λόγω μέλη και τα αναπληρωματικά μέλη 
διορίζονται από το Συμβούλιο ύστερα από πρόταση της Επιτροπής για περίοδο 
τριών ετών. 
4. Στις 23 Οκτωβρίου 1995, ύστερα από πρόταση της Επιτροπής, το Συμβούλιο 
διόρισε τα τακτικά και τα αναπληρωματικά μέλη της επιτροπής του 
Ευρωπαϊκού Κοινωνικού Ταμείου για την περίοδο από 23 Οκτωβρίου 1995 έως 22 
Οκτωβρίου 1998. 
5. Μετά την παραίτηση ενός τακτικού και ενός αναπληρωματικού μέλους, η 
Επιτροπή υποβάλλει στο Συμβούλιο την παρούσα πρόταση απόφασης του Συμβουλίου 
περί αντικατάστασης των μελών αυτών για την περίοδο έως τις 22 Οκτωβρίου 
1998. 
ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
περί αντικατάστασης των τακτικών και αναπληρωματικών μελών της επιτροπής 
του Ευρωπαϊκού Κοινωνικού Ταμείου 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
την πρόταση της Επιτροπής, 
Εκτιμώντας: 
ότι το Συμβούλιο, αποφαινόμενο σχετικά με την πρόταση της Επιτροπής, με την 
απόφαση της 23ης Οκτωβρίου 1995 διόρισε τα τακτικά και αναπληρωματικά μέλη της 
επιτροπής του Ευρωπαϊκού Κοινωνικού Ταμείου1, για την περίοδο έως τις 22 Οκτωβρίου 
1998·. 
ότι μια θέση τακτικού μέλους στην κατηγορία των εκπροσώπων των εργοδοτών 
παραμένει κενή μετά την παραίτηση του κ. G WETTERBERG (Σουηδία)· 
ότι μια θέση αναπληρωματικού μέλους στην κατηγορία των εκπροσώπων των εργοδοτών 
παραμένει κενή μετά την παραίτηση του κ. HAGEDORN (Γερμανία)· 
ότι, επομένως, πρέπει να τροποποιηθεί η απόφαση· 
ΑΠΟΦΑΣΙΖΕΙ: 
Άρθρο 1 
Η απόφαση της 23ης Οκτωβρίου 1995 τροποποιείται ως εξής: 
1. Στο άρθρο 1, II α), ο κ. G. WETTERBERG, τακτικό μέλος που εκπροσωπεί τους 
εργοδότες της Σουηδίας, αντικαθίσταται από τον κ. Johan CARLSTRÔM. 
2. Στο άρθρο 1, Π β), ο κ J.RHAGEDORN, αναπληρωματικό μέλος που εκπροσωπεί τους 
εργοδότες της Γερμανίας, αντικαθίσταται από τον κ. Η. KOELLMANN. 
Άρθρο 2 
Οι διορισμοί που προβλέπει το άρθρο 1 δημοσιεύονται προς ενημέρωση στην Επίσημη 
Εφημερίδα των Ευρωπαϊκών Κοινοτήτων. 
Βρυξέλλες, Για το Συμβούλιο 
Ο Πρόεδρος 
1 EEC 296 της 10/11/95 

ISSN 0254-1483 
COM(96) 43 τελικό 
ΕΓΓΡΑΦΑ 
GR 01 
Αριθ. καταλόγου : CB-CO-96-054-GR-C 
ISBN 92-78-00224-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο